CELEX: 62014CN0406
Language: da
Date: 2014-08-27 00:00:00
Title: Sag C-406/14: Anmodning om præjudiciel afgørelse indgivet af Wojewódzki Sąd Administracyjny w Warszawie (Polen) den 27. august 2014 — Wrocław — Miasto na prawach powiatu mod Ministrowi Infrastruktury i Rozwoju

1.12.2014   
            
            
               DA
            
            
               Den Europæiske Unions Tidende
            
            
               C 431/11
            
         Anmodning om præjudiciel afgørelse indgivet af Wojewódzki Sąd Administracyjny w Warszawie (Polen) den 27. august 2014 — Wrocław — Miasto na prawach powiatu mod Ministrowi Infrastruktury i Rozwoju
   (Sag C-406/14)
   (2014/C 431/18)
   Processprog: polsk
   
      Den forelæggende ret
   
   Wojewódzki Sąd Administracyjny w Warszawie
   
      Parter i hovedsagen
   
   
      Sagsøger: Wrocław — Miasto na prawach powiatu
   
      Sagsøgt: Minister Infrastruktury i Rozwoju
   
      Præjudicielle spørgsmål
   
   
               1)
            
            
               Er det i lyset af artikel 25 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (1) tilladt, at en ordregivende myndighed i udbudsbetingelserne bestemmer, at den økonomiske aktør, der tildeles kontrakten, skal udføre mindst 25 % af de af kontrakten omfattede arbejder med egne midler?
            
         
               2)
            
            
               Såfremt det første spørgsmål besvares benægtende: Bevirker anvendelsen af det i spørgsmål 1 beskrevne krav inden for rammerne af en procedure til indgåelse af en offentlig kontrakt en sådan tilsidesættelse af EU-retlige forskrifter, at der skal foretages en finansiel korrektion i henhold til artikel 98 i Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (2)?
            
         
      (1)  EUT L 134, s. 114.
   
      (2)  EUT L 210, s. 25.